**Игра на тронови** — американска фантастична телевизиска серија, создадена за HBO од Дејвид Бениоф и Д. Б. Веис. Оваа серија е адаптација на *Песна за мраз и оган*, серија на романи напишани од Џорџ Р. Р. Мартин, од кои првата е насловена како *Игра на тронови*. Снимањето се одвивало во студио во Белфаст, и на други места во Северна Ирска, Хрватска, Исланд, Мароко, Шпанија, Малта, Шкотска, како и во САД. Премиерата била на HBO, на 7 април 2011 во САД, a последната епизода од осмата сеозна била прикажана на 19 мај 2019 година, односно биле прикажани вкупно 73 епизоди.

Дејството на серијата се одвива на измислените континенти Вестерос и Есос. Едната сижејна линија зборува за војната меѓу неколку благороднички семејства за Железниот престол на Седумте кралства; другата линија за воздигнувањето на протераниот потомок на претходно владејачката династија; третата сижејна линија — враќањето на древните, одамна изумрени суштества, Белите талкачи. 

*Игра на тронови* постигна рекорден број на гледачи, како и особено голем број ангажирани обожаватели. Серијата е критички признаена, иако честата појава на голотија, насилство и сексуални сцени носат негативни критики. Серијата добила повеќе награди и номинации, вклучувајќи ја наградата Еми за првите пет сезони, наградата Златен глобус, како и наградата Хуго и Пибоди. Питер Динклиџ освои Еми-награда за најдобар спореден глумец во драмска серија, и Златен глобус за најдобар спореден глумец во драмска серија, минисерија или ТВ-филм, за неговата улога како Тирион Ланистер.

Содржина
--------

Главна статија: Список на епизоди од Игра на тронови
Поврзано: Песна за мраз и оган

  

Серијата *Игра на тронови* грубо ја следи приказната од *Песна за мраз и оган*. Дејствието се одвива во измислените Седум кралства на Вестерос, а серијата ги прикажува борбите на водечките семејства за контрола на Железниот престол. Како што тече приказната, се појавува дополнителна закана од далечниот Север и од источниот континент Есос. Првата сезона е верна адаптација на истоимениот роман. Понатамошните сезони се веќе се оддалечуваат од изворниот материјал. Според Дејвид Бениоф, серијата е „адаптација во целина, која ја следи мапата што Џорџ ја поставил, ги прикажува главните точки, но не и сите попатни станици".

Дејствието на серијата и ликовите се поттикнати од историски настани во Европа. Главната инспирација е англиската Војна на розите (1455–85) која се одвивала меѓу династиите Ланкастер и Јорк, отсликани во судирите меѓу династиите Ланистер и Старк. Поголемиот дел од Вестерос со замоците и витешките турнири потсетуваат на средниот век од Западна Европа. Кралицата Серси Ланистер потсетува на Изабела, наречена „волчицата од Франција" (1295–1358), жената на Едвард II. Впрочем, таа и нејзиното семејство, онака како што се прикажани во серијата романи на Морис Друон, *Проколнати кралеви*, во голема мера го инспирирале Мартин. Останатите историски инспирации за некои од елементите во серијата се: Ѕидот на Хадријан (големиот Ѕид), легендите за Атлантида (древната Валирија), византискиот „Грчки оган" („дивиот оган"), исландската сага за Викинзите (семејството Грејџој) и монголските орди (племето Дотраки), како и елементи од Стогодишната војна (1337–1453) и италијанската ренесанса (околу 1400–1500). Големата популарност на серијата во најголем дел се припишува на вештината на Мартин да ги вткае сите овие елементи во еднородна целина, која е веродостојна во рамките на една алтернативна историја.

Дејвид Бениоф предложил серијата да се рекламира како „Сопранови во Средната Земја" укажувајќи на мрачните настани и фантастичниот свет во кој се случуваат тие. Во 2012 година спроведена е студија според која серијата се наоѓа на второ место од 40 телевизиски американски драмски серии, според бројот на убиства, просечно 14 во една епизода.

Епизоди
-------

Главна статија: Список на епизоди од Игра на тронови

| Сезона | Епизоди | Почеток | Крај |
| --- | --- | --- | --- |
| 1 (2011) | 10 | 17 април 2011 | 19 јуни 2011 |
| 2 (2012) | 10 | 1 април 2012 | 3 јуни 2012 |
| 3 (2013) | 10 | 31 март 2013 | 9 јуни 2013 |
| 4 (2014) | 10 | 6 април 2014 | 15 јуни 2014 |
| 5 (2015) | 10 | 12 април 2015 | 14 јуни 2015 |
| 6 (2016) | 10 | 24 април 2016 | 26 јуни 2016 |
| 7 (2017) | 07 | 16 јули 2017 | 27 август 2017 |
| 8 (2019) | 08 | 14 април 2019 | 19 мај 2019 |

Ликови
------

Питер Динклиџ (Тирион Ланистер)
Серијата е карактеристична по посебно големиот број ликови. Во текот на снимањето на третата сезона, забележано е дека учествувале дури 257 глумци кои играат главни или споредни улоги. Во 2014 година, неколку договори на глумците биле повторно напишани за да се вклучи и седмата сезона, како и зголемен хонорар, со што влегуваат меѓу најскапо платените телевизиски глумци. Следуваат оние кои се сметаат за дел од главните ликови.

Лорд **Едард „Нед" Старк** (Шон Бин) е глава на куќата Старк чии членови учествуваат во најголем број на настаните низ серијата. Со својата сопруга **Кетлин** (Мишел Ферли) имаат пет деца: најстариот син **Роб** (Ричард Маден), ќерките **Санса** (Софи Тарнер) и **Арја** (Мејси Вилијамс) и синовите **Брен** (Ајзак Хемстед-Рајт) и **Рикон** (Арт Паркинсон). Вонбрачниот син на Нед е **Џон Сноу** (Кит Харингтон), кој со својот пријател **Семвел Тарли** (Џон Бредли) е во служба во *Ноќната стража*, која е под команда на **Џор Мормонт** (Џејмс Козмо). Љубовта на Џон е црвенокосата **Игрит** (Роуз Лесли).

Долгогодишниот пријател на Нед е кралот **Роберт Баратеон** (Марк Еди) кој е оженет со кралицата **Серси** од семејството Ланистер (Лина Хеди), а пак таа е во тајна врска со својот брат **Џејми** (Николај Костер-Валдау). Тие имаат три деца, од кои најстар е **Џофри** (Џек Глисон), наследникот на *Железниот престол*. Со нив живее и нивниот помлад брат, џуџето **Тирион** (Питер Динклиџ) со својата љубовница **Шеј** (Сибел Кекили) и телохранителот **Брон** (Џером Флин). На чело на семејството Ланистер се наоѓа лордот **Тајвин** (Чарлс Денс).

Членови на кралскиот *Мал совет* го сочинуваат **Питер „Малопрст" Бејлиш** (Ејдан Џилен) и **Варис** (Конлет Хил). Право на престолот има и братот на Роберт **Станис** (Стивен Дилејн), кого го советуваат свештеничката **Мелисандра** (Керис ван Хаутен) и бившиот шверцер **сер Давос Сиворт** (Лијам Канингхем). Богатото семејство Тирел го претставува амбициозната **Мерџори Тирел** (Натали Дормер).

Од другата страна на морето, прогонети живеат братот и сестрата **Визерис** (Хери Лојд) и **Денерис Таргариен** (Емилија Кларк), деца на поранешниот владетел на *Седумте Кралства*. Денерис е мажена за **Кал Дрого** (Џејсон Момоа) кој го предводи номадскиот народ *Дотраки*. Во нејзината свита се наоѓа протераниот витез **сер Џора Мормонт** (Иен Глен).

Продукција
----------

Д.Б. Веис и Дејвид Бениоф, ги напишаа најголемиот број епизоди, а режираа некои од нив
Снимањето на серијата започнало во јануари 2007 година кога се откупени правата. Буџетот на серијата изнесувал 50-60 милиони американски долари, а за снимање на премиерната епизода, потрошени се од 5 до 10 милиони долари. Првата сезона е снимана во Северна Ирска и Малта, додека понатамошните сезони се снимаат и во Дубровник.

За снимање на втората сезона, буџетот е зголемен за 25%, а најголем дел од парите се потрошени за да се прикаже веродостојно граѓанската војна и борбата за престолот околу кој се одвиваат најголем дел од настаните.

Популарност
-----------

Малта, местото каде е снимена свадбата Дотраки, сезона 1
Серијата важи за една од најочекуваните телевизиски настани во 2011 година.

Серијата доби одлични критики како од критичарите, така и од обожавателите. Пофалбите одат за прекрасната режија, изборот на глумци, веродостојно создадениот свет, уверливите ликови, како и одличната глума на децата глумци.

Мрежната страница Метакритик на серијата ѝ дава оценка 79 од 100 можни, а корисниците ја оцениле со 8,9 од 10 можни.

Серијата се нашла на бројни листи како „најдобра за 2011 година", вклучувајќи ги и листите на Вашингтон пост и Тајмс.

Галерија
--------

### Слики на главните глумци

* Питер Динклиџ го толкува Тирион ЛанистерПитер Динклиџ го толкува Тирион Ланистер
* Емилија Кларк ја толкува Денерис ТаргариенЕмилија Кларк ја толкува Денерис Таргариен
* Софи Тарнер ја толкува Санса СтаркСофи Тарнер ја толкува Санса Старк
* Николај Костер-Валдау го толкува Џејми ЛанистерНиколај Костер-Валдау го толкува Џејми Ланистер
* Мејси Вилијамс ја толкува Арја СтаркМејси Вилијамс ја толкува Арја Старк
* Натали Дормер ја толкува Марџери ТирелНатали Дормер ја толкува Марџери Тирел
* Иен Глен го толкува Џора МормонтИен Глен го толкува Џора Мормонт
* Џон Бредли-Вест го толкува Семвел ТарлиЏон Бредли-Вест го толкува Семвел Тарли
* Карис ван Хаутен ја толкува МелисандраКарис ван Хаутен ја толкува Мелисандра
* Лијам Канингхам го толкува Давос СивортЛијам Канингхам го толкува Давос Сиворт
* Иван Реон го толкува Ремзи СноуИван Реон го толкува Ремзи Сноу

Наводи
------

1. ↑  Roberts, Josh (April 1, 2012). „Where HBO's hit 'Game of Thrones' was filmed". *USA Today*. Посетено на March 8, 2013.
2. 1 2  Martin, George R. R. (July 16, 2010). „From HBO". Not a Blog. Посетено на March 14, 2013.
3. ↑  Schwartz, Terri (January 28, 2013). „'Game of Thrones' casts a bear and shoots in Los Angeles for major Season 3 scene". Zap2it. Архивирано од изворникот на 2013-10-16. Посетено на March 8, 2013.
4. ↑  Jeremy, Nolais (May 14, 2015). „Game of Thrones casts Calgary wolf with Jon Snow". *MetroNews.ca*. Архивирано од изворникот на 2015-07-02. Посетено на July 18, 2015.
5. ↑  Martin, George R. R. (January 18, 2007). „HBO options Ice & Fire". GeorgeRRMartin.com. Посетено на March 31, 2013.
6. ↑  Hibberd, James (March 17, 2015). „Game of Thrones showrunners answer burning season 5 questions". *Entertainment Weekly*. Посетено на March 18, 2015.
7. 1 2 3 4  Holland, Tom (March 24, 2013). „'Game of Thrones is more brutally realistic than most historical novels'". *The Guardian*. London. Посетено на March 24, 2013.
8. ↑  Orr, David (August 12, 2011). „Dragons Ascendant: George R. R. Martin and the Rise of Fantasy". *New York Times*. Посетено на March 24, 2013. Martin's books are essentially the War of the Roses with magic
9. ↑  Milne, Ben (April 4, 2014). „Game of Thrones: The cult French novel that inspired George RR Martin". BBC News Magazine. Посетено на April 6, 2014.
10. ↑  Kachka, Boris (May 18, 2008). „Dungeon Master: David Benioff". *New York*. Посетено на March 13, 2013.
11. ↑  O'Connell, Michael (May 22, 2012). „'Game of Thrones' Topped by 'Spartacus: Vengeance' as TV's Deadliest Series". *The Hollywood Reporter*. Посетено на May 23, 2012.
12. ↑  „2011 Fall TV Body Count Study Results: Summary, Background & Methodology". Funeralwise. May 21, 2012. Посетено на May 23, 2012.
13. ↑  Hibberd, James (May 29, 2012). „'Game of Thrones' scoop: Season 3 character list revealed -- EXCLUSIVE". *Entertainment Weekly*. Архивирано од изворникот на 2015-01-05. Посетено на March 5, 2013.
14. ↑  „Season 3: By the Numbers". Making Game of Thrones. November 2, 2012. Архивирано од изворникот на 2013-03-06. Посетено на November 3, 2012.
15. ↑  Belloni, Matthew; Goldberg, Lesley (October 30, 2014). „'Game of Thrones' Cast Signs for Season 7 with Big Raises". *The Hollywood Reporter*. Посетено на October 31, 2014.
16. ↑  HBO (via ComingSoon.net). "More Details on the Return of *Game of Thrones*". Соопштение за печат.  посет. 13 март 2013 г Архивирано на 27 октомври 2014 г. „архивски примерок". Архивирано од изворникот на 2014-10-27. Посетено на 2015-08-27.
17. ↑  „Game of Thrones: Cast". HBO. Посетено на May 18, 2015.
18. ↑  HBO turns ‘Fire’ into fantasy series | Variety
19. ↑  'Game Of Thrones': By The Numbers - The Hollywood Reporter
20. ↑  A Network Gets Its Bite Back | EW.com Архивирано на 11 јули 2011 г. Посетено на 7 април 2013.
21. ↑  3 YEARS (30 ноември 2010). „HBO: 'Game of Thrones' dailies 'look fantastic' - Live Feed". Hollywoodreporter.com. Посетено на 3 јуни 2014.
22. ↑  Ray, Amber (14 март 2012). „This Week's Cover: 'Game of Thrones,' the battle to make season 2 epic | PopWatch | EW.com". Popwatch.ew.com. Архивирано од изворникот на 2015-01-01. Посетено на 3 јуни 2014.
23. ↑  Vacation Robo-Post: TV to Look Forward to in 2011 | TIME.com
24. 1 2  „Roush Review: Grim Thrones Is a Crowning Achievement - Today's News: Our Take | TVGuide.com". Архивирано од изворникот на 2014-11-12. Посетено на 2015-08-31.
25. ↑  „Game of Thrones Review | TV Reviews and News | EW.com". Архивирано од изворникот на 2014-10-17. Посетено на 2015-08-31.
26. ↑  Game of Thrones - Season 1 Reviews, Ratings, Credits, and More - Metacritic
27. ↑  Thrones lands on tons of top TV shows of 2011 lists - WinterIsComing.net
28. ↑  Barney: The Top 10 (or 11) TV shows of 2011 - San Jose Mercury News

Надворешни врски
----------------

|  |  |
| --- | --- |
| Ризница | „Игра на тронови (ТВ-серија)" на Ризницата ? |

 Викицитат има збирка цитати поврзани со: ***Игра на тронови (ТВ-серија)*** 
* *Game of Thrones* – официјална страница
* *Game of Thrones* – официјална страница во Англија
* 

* *Game of Thrones*  на  Семрежната филмска база на податоци (англиски)
* *Game of Thrones* Viewers Guide at HBO.com
* Making *Game of Thrones* Blog